text: Føroyameistararnir fingu ongantíð veruligt tamarhald á dystinum, tí tað vildu TB ikki loyva teimum. Spælfordeilingin var tó havnamonnum til fyrimuns, men mál fingu teir tó ongi (Mynd: Portal.fo)
text: #000001
text: Eftir tveir syndarligir innsatsir móti KÍ við Stórá, og móti HB í Gundadali, er tað nógv, ið bendir á, at TB er um at finna stevið aftur í Effodeildini. Sunnudagin taptu vit sera tepurt í Gøtu, men tó var liðið sera væl skipað, og varð spælt eftir fair play reglum, so endaði tann dysturin við javnleiki. Í dag blivu vit meira vandamiklir, tá vit lupu á, og kanska skelkaði hetta gestirnir. Hvussu er og ikki, so megnaði TB at halda føroyameistarunum næstan heilt burtur frá møguleikum. Dysturin endaði við málleysum javnleiki. Hetta fær leikararnir at trúgva uppá, at teir aftur kunnu megna at hála tey óvæntaðu úrslitini heim, og tá gerast vit øðiliga farligir. Watch out, TB er á veg!
  Dagsins dystur, var ikki serliga hendingaríkur. Nógv mesta spælið fyrigekk á miðjum vølli, har gestirnir royndu at spæla seg framvið stinnu verjuni hjá okkum. Hetta eydnaðist ikki, og TB tóktist nøgdir við, at lata B36 trilla bólt. Komu teir nærhendis brotsteiginum, so bleiv so trongligt, at onki slapp gjøgnum. Bert við deyðbóltstøðum, fingu gestirnir møguleikar, og eftir eina slíka, mundu teir fingið mál, miðskeiðis í øðrum hálvleiki. Stútarin mótvegis handara málhorni bleiv tó akkurát ov stuttur, og tá lætnaði hjá TB. Størsta møguleikan undan hesum, átti TB, tá Ragnar Tausen slapp til baklinjuna, og í staðin fyri at leggja innfyri, sum allir hildu, gjørdi eina kvika fintu, og smekkaði síðani til. Var tað ikki fyri árvakna Meinhard í málinum, so legði TB seg á odda. Tá gott 10 minuttir írestaðu, royndi TB at leggja eitt ávíst trýst á, og var hepnið eitt sindur størri við Martini Tausen, so kundi eisini hann skorað fyri TB. So skuldi ikki verða, og B36 slapp tí við skrekkinum.
text: #000002
text: Undarligur dómur myndaði, og avgjørdi ein dyst
  Tá TB var á vitjan í Gøtu sunnudagin, tá hugsaðu vit okkum, at mótstøðan fór at verða hørð. Tað, sum vit ikki væntaðu var, at vit skuldu kappast móti eina hjálpardómaranum, umframt teir 11 Víkingaleikarunum.
text: #000003
text: Tá 72 minuttir vóru leiktir, verður okkara Rógvi Joensen knústur niður, av einari glíðandi takling aftanífrá. Víkingaleikarin fær síðani bóltin, og spælið heldur fram. 15-20 sekund seinni skora Víkingar sítt sigursmál. Hendingin hendi beint fyri skonini á 1. hjálpardómara hendan dagin, og tað hevði verið serstakliga áhugavert at hoyrt eina frágreiðing um tilburðin frá hesum manni. Hann skal duga serstakliga væl at greiða frá, so vit sissast aftur, og ikki halda, at hann stjól okkum javnleikin.
text: #000004
text: Hetta er ikki fyrsta ferðin ein fúlur feilur er gjørdur, og verður neyvan seinastu ferð heldur. Men hvat er galið við, at man frá dómarans síðu kemur út og viðgongur ein feil. Vænti, at tað hevði tikið broddin av mangari irritatión, og kundi skapt eitt størri álit millum okkum fjepparar, og dómararnir.
text: #000005